text: Fitt av fólki høvdu leitað sær á Kongabrúnna í dag, tá minnismerki um fyrsta bilin, sum kom á land í Føroyum fyri 100 árum síðani, varð avdúkað av borgarstjóranum
text: #000001
text: Havnar hornorkestur setti sum altíð sín serliga dám á løtuni, og fólk fingu møguleika at síggja teir nógvu snotiligu veteranbilarnar.
text: #000002
text: Í sambandi við avdúkingina, var eisini elsti bilur í Føroyum, komin til Havnar úr Vágum.
text: #000003
text: Stjórin á Ford Danmark, Frank Skjærbæk Pedersen bar fram eina heilsu, har hann takkaði føroyingum og Wenzel fyri gott og gevandi samstarv.
text: #000005
text: Áðrenn minnismerkið varð avdúkað, segði borgarstjórin eisini nøkur orð. Heðin Mortensen segði m.a.:
text: #000006
text: “Kongabrúgvin, Havnin og føroyska samfelagið eru broytt munandi síðani dagin, tá fyrsti bilurin kom á land her. Tænastu-
  og livistøðið eru sum heild munandi hækkaði – tíbetur.
text: #000007
text: Bilurin og undangongumenn - sum eitt nú Wenzel Petersen og Vilhelm Nielsen hava havt stóran týdning í hesi menning.
text: #000008
text: Tí hava vit allar góðar orsøkir at hátíðarhalda, at tað nú eru 100 ár síðani, vit fingu fyrsta bilin til Havnar.
text: #000009
text: Í dag hava vit ilt við at ímynda okkum ein gerandisdag uttan bil og ferðslu.
text: #000010
text: Tað er tí umráðandi, at vit øll, politikarar, borgarar og bilfyritøkur gera okkara til, at bilferðslan framyvir gerst grønari.”
text: #000012
text: Minnismerkið stendur á sjálvum bryggjukantinum á Kongabrúnni.
text: #000013